Divine (Sébastien Tellier)

Divine oli Ranskan edustuskappale vuoden 2008 Eurovision laulukilpailuun Belgradissa. Kappale sijoittui finaalissa 47 pisteellä sijalle 19. Kappaleen esitti ranskalainen muusikko ja lauluntekijä Sébastien Tellier. Kappale laulettiin englanniksi ja ranskaksi. Kappaleen on säveltänyt Sébastien Tellier. Sanoitus on Sébastien Tellierin ja Amandine de La Richardièren käsialaa. Divine on tyyliltään elektropoppia.

Alun perin kappale levytettiin kokonaan englanninkieliseksi. Kappaleen esityskieli herätti kuitenkin vastustusta Ranskan parlamentissa ja uuteen versioon onkin lisätty 13 ranskankielistä sanaa. Kappaleesta tehtiin myös musiikkivideo. 

Divine on mukana Tellierin vuonna 2008 julkaistulla Sexuality-albumilla.

Eurovision laulukilpailussa
pienoiskuva|vasen|Tellier (vasemmalla) esittämässä kappaletta Eurovision laulukilpailun finaalin harjoituksissa 23. toukokuuta 2008.
Divine esitettiin lauantaina 24. toukokuuta järjestetyssä Eurovision laulukilpailun finaalissa 19:nä, laulua edelsi Ukrainan edustuskappale ”Shady Lady” Ani Lorakin esittämänä ja seurasi Azerbaidžanin Elnur ja Samir kappaleella ”Day After Day”. Kappaleen ei tarvinnut kilpailla semifinaaleissa, sillä Ranska yhtenä suurena kilpailun rahoittajamaana pääsi suoraan finaaliin. 

Tellier saapui esiintymislavalle golfautolla ja esiintyi aurinkolasit päässä. Hänen kanssaan lavalla oli viisi taustalaulajaa, joista neljä oli naisia. Taustalaulajat olivat Abigael Debit, Falone Tayoung, Marie Djemali, Sheliyah Masry ja Stanislas Debit.

Kilpailun lopputuloksissa ”Divine” sijoittui 19. sijalle 47 pisteellä. Eniten pisteitä kappaleelle antoivat Islanti ja Liettua. Kaikki Pohjoismaat sekä Baltian maat antoivat kappaleelle pisteitä.

Saadut pisteet
Vuonna 2008 Euroviisuissa oli käytössä pelkkä yleisöäänestys. Vain San Marinon pisteet tulivat raadeilta. ”Divine” sai laulukilpailun finaalissa pisteitä eri mailta seuraavasti:
+  Pisteet Maa 8 pistettä 6 pistettä 5 pistettä 4 pistettä 3 pistettä 2 pistettä 1 piste

Listasijoitukset
Kappale saavutti sen korkeimman listasijoituksen Ruotsista. Belgiassa paras sijoitus kappaleelle tuli Flanderin puolelta, mutta myös Valloniassa se pääsi Ultratip-listalle, joka oli Belgian vastine Bubbling Under -listalle.

Maa ja listaParas sijoitus Belgia, Flanderi (Ultratop 50)15. Yhdistynyt kuningaskunta (Official Physical Singles Chart)57. Ruotsi (Sverigetopplistan, singlelista)4. Tanska (Track Top-40)39.

 Lähteet 

 Aiheesta muualla 
 Kappaleen sanat 
 Musiikkivideo Eurovision.tv:n kotisivuilla 

Luokka:Vuoden 2008 euroviisuedustuskappaleet
Luokka:Ranskan euroviisuedustuskappaleet